فرانسادا پلیسین بیر گنجه باتوملا جینسی سالدیریسی‌نین آردین‌دان 4 فوریه‌ده پلیس شدتینه اعتراض ائتمک اوچون پاریس و اطرافیندا باشلایان گؤستری‌لر داوام ائدیر.
پاریس‌دکی عدلیه بیناسی قارشی‌سیندا توپ‌لانان چوخ ساییدا انسان، پلیسه و عدالت سیستمینه اعتراض ائتدی.
اؤفکه‌لی گنج‌لرین پلیسی داشلاما‌سی اوزرینه گوونلیک گوج‌لری اعتراضچیلاری گؤزیاشاردیجی گاز سیخا‌راق داغیتدی.
پاریسده پلیسین کیملیک کنترلو سیراسیندا بیر نفره جینسی اولاراق ساتاشماسی، باشکند و اطرافیندا سون ایکی هفته‌دیر اعتراضلارا سبب اولور.
ایچ ایشلری باخانلیغی رسمی معلومات‌لارینا گؤره، 4-7 فوریه تاریخ‌لرینده یاشانان گؤستری‌لرده 245 نفر سورغولاندی. بو شخص‌لردن 236سی "اجتماعی آساییشی پوزماق"، "تهلوکه‌سیزلیک گوج‌لرینه مقاومت و سالدیری" و "دؤولت مالینا و اؤزل مولکیته ضرر وئرمک" اتهاملارییلا گؤز آلتینا آلیندی.
گؤز آلتینا آلینان‌لاردان 48ی محکمه‌یه سؤوق ائدیلدی و بون‌لاردان 14و بیر ایله قدر حبس جزا‌لارینا محکوم ائدیلدی.
